**ابو عمرو بن العلا البصری التمیمی**۔قراء سبعہ میں شامل ہیں انھیں ابو عمرو بصری بھی کہا جاتا ہے

ولادت
-----

ولادت 68ھ مکہ میں ہوئی۔ ان کا پورا نام زبّان بن العلا ابن العريان بن عبد اللہ التميمی المازنی البصری ابو عمرو ہے
یہ ابو عمرو بن العلا بن عماد التمیمی بصرے کے رہنے والے تھے۔ ائمہ رجال ان کی توثیق کرتے ہیں۔

تعلیم و تدریس
-------------

انھوں نے حمید بن قیس الاعرج یحیٰ بن یعمر، مجاہد بن جبیر، سعید بن جبیر، عکرمتہ البریری اور عبد اللہ بن کثیر سے قرآن پڑھا تھا۔ ان سے عبد الوارث بن سعید، حماد بن زید، معاذ بن معاذ، ہارون الاعور، یونس بن حبیب النحوی، یحیٰ بن مبارک الیزیدی، ابو بحر البکراری، خارجہ بن مصعب اور عبد الوہاب بن عطا وغیرہ نے قرآن پڑھا تھا۔
حمید بن قیس الاعرج ابو صفوان المکی الاسدی۔ یہ اسدیوں میں سے کسی کے آزاد کردہ غلام تھے۔ مجاہد سے حدیث روایت کرتے ہیں ان سے ابو عمرو بن العلا نے قرآن پڑھا تھا۔
یحیٰ بن یعمر المروزی البصری۔ مرد کے رہنے والے تھے۔ بصرے میں آبسے تھے۔ پھر مرد میں قاضی بھی مقرر ہوئے تھے۔ بڑے ادیب ماہر عربیت عالم لغت اور مشہور نحوی تھے۔
حسین بن الولید، ہارون بن موسیٰ سے روایت کرتے ہیں کہ قرآن مجید پر سب سے پہلے نقطے انھوں نے لگائے۔ نحو میں ابو الاسود الدولی کے شاگرد تھے۔

وفات
----

ان کی وفات سنہ154ھ میں کوفہ میں ہوئی اس وقت ان کی عمر 86 سال تھی

اِمام ابوعمرو بن العلا البصری کے بارے اکابرین کے اقوال
------------------------------------------------------

ان پر مختصر مگر جامع تبصرہ جرح و تعدیل کے لحاظ سے پیش خدمت ہے :
1۔ امام ذہبی نے کہا: الإمام الکبیر المازني البصري النحوي، شیخ القراء بالبصرۃ ’’بہت بڑے امام مازنی بصری نحوی، بصرہ کے قاریوں کے شیخ‘‘ 
2۔ امام ابو عمرو الشیبانی نے کہا: ما رأیت مثل أبي عمرو بن العلا ’’میں نے ابوعمرو بن علا جیسا (کوئی) نہیں دیکھا‘‘ 
3۔ امام یحییٰ بن معین نے کہا: ’ثقہ‘ 
4۔ امام ابوعبیدہ نے کہا:آپ نے عبادت کی نیت سے اپنی کتابوں کو آخر میں آگ لگادی کان أعلم الناس بالقراء ات والعربیۃ والشعر وأیام العرب، وکانت دفاتر ملء بیت إلی السقف، ثم تنسک فأحرقہا۔ کان من أشراف العرب، مدحہ الفرزدق وغیرہ۔
5۔ قال ابو حاتم: لیس بہ بأس اس میں کوئی حراج نہیں
6۔ وقال أبو عمر الشیباني: ما رأیت مثل أبي عمرو میں نے ابو عمرو جیسا کسی کو نہ دیکھا
7۔ امام شعبہ نے کہا: أنظر ما یقرأ بہ أبوعمرو مما یختارہ فاکتبہ، فإنہ سیسیر للناس أستاذا، قال إبراھیم الحربي: کان أبوعمرو من أھل السنۃ۔

حوالہ جات
---------

1. ↑  تہذیب التہذیب، ابن حجر، جلد 12 صفحہ 178
2. ↑  مقدمات فی علم القراءات، مؤلفین: محمد احمد مفلح القضاة، احمد خالد شكرى، محمد خالد منصور، ناشر: دار عمار - عمان (الاردن)
3. 1 2 3  معرفۃ القراء الکبار:1؍231
4. 1 2  سیر أعلام النبلا: 6؍408

| * د
* ب
* ت
القراء العشرة ورواتهم |
| --- |
| القراء السبعة ورواتهم | قاری نافع بن عبدالرحمن المدنی بروایت امام قالون اور امام ورش  •  قاری عبد اللہ ابن کثیر قاری مکہ بروایت البزی و قنبل •  قاری ابو عمرو بن علاء بصری بروایت حفص الدوری و السوسی  •  قاری عبد اللہ بن عامر شامی بروایت هشام بن عمار اور ابن ذكوان  •  قاری عاصم بن ابی النجود الکوفی بروایت شعبة بن عیاش اور حفص الاسدی  •  قاری ابو عمارہ حمزہ الکوفی بروایت خلف بن ہشام اور خلاد  •  قاری علی بن حمزہ کسائی کوفی بروایت ابو الحارث اللیث اور حفص الدوری |
| القراء الثلاث المتممون للعشرة | قاری ابو جعفر یزید بن القعقاع بروایت ابن وردان اور ابن جماز  •  قاری یعقوب بن اسحاق الحضرمی بروایت  روح اور رویس •  قاری خلف بن ہشام بروایت إدریس الحداد اور إسحاق الوراق |
| الشاذة | حسن بصری (بروایت ابی نعیم البلخی اور حفص الدوری)  •  محمد بن محیصن (بروایت البزی اور ابن شنبوذ)  •  الیزیدی البصری (بروایت سلیمان الخیاط اور احمد بن فرح)  •  الاعمش الاسدی (بروایت المطوعی اور الشنبوذی) |